Daily view (PM) – บล.กสิกรไทย
บริษัทหลักทรัพย์ กสิกรไทย สรุปทิศทางและแนวโน้มตลาดบ่ายนี้
19 ส.ค. 2558

เคาะกลยุทธ์ลงทุนบ่าย 
สรุปภาวะตลาดเช้า
– SET Index ฟื้นตัวขึ้นเล็กน้อยโดยแกว่งตัวในกรอบ 1,370-1,382 จุด ก่อนปิดภาคเช้าที่ระดับ 1,378.04 จุด +5.43 จุด (+0.40%) ด้วยมูลค่าการซื้อขาย 23,321.31 ลบ. 
– Most Positive Impact: TRUE (+0.65 จุด)/ ADVANC (+0.63 จุด)/ PTTGC (+0.60 จุด)
 – Most Negative Impact: PTT (-1.20 จุด)/ TCIF (-0.82 จุด)/ AOT (-0.60 จุด)
จุดสังเกต: หุ้นกลุ่มหลักสนับสนุนการฟื้นตัวตลาดเช้านี้คือกลุ่ม ICT และ Bank ขณะที่หุ้นหลักกดดันตลาดยังคงเป็น PTT และ AOT ที่มีมูลค่าการซื้อขายหนาแน่นกว่า 3 พันลบ.
 
แนวโน้มตลาดบ่าย  
– “แกว่งตัว โดยหุ้นบางกลุ่มมี downside ต่ำกว่าตลาด” แม้ภาพตลาดระยะสั้น เรายังให้ระมัดระวังความเสี่ยงทางลง (downside 1,370 และ 1,350) จาก 1) การปรับลดคาดการณ์กำไรของบริษัทจดทะเบียน, 2) การฟื้นตัวทางเศรษฐกิจที่ล่าช้าและมีโอกาสหดตัว หลังเกิดเหตุระเบิดเมื่อวานนี้ และ 3) การเริ่มขึ้นอัตราดอกเบี้ยของสหรัฐฯ แต่เชื่อว่าหุ้นหลายตัวเริ่มมี downside จำกัด กว่าตลาด หรืออาจฟื้นก่อนดัชนี ได้แก่ กลุ่มสื่อสาร และธนาคาร รวมทั้งหุ้นรายตัวมี่ผ่านจุดต่ำสุดแล้ว และไม่ได้มีผลกระทบจากความเสี่ยงเรื่องการท่องเที่ยว แต่การขึ้นยังจำกัดจากแรงขายต่างชาติ (แนวต้าน: 1,385 และ 1,400 // แนวรับ: 1,370 และ 1,350)
– หุ้นแนะนำภาคบ่าย: KTB (ราคาปัจจุบันซื้อขายที่เพียงมูลค่าทางบัญชี มีโอกาสได้ประโยชน์ในฐานะกลไกกระตุ้นเศรษฐกิจของรัฐบาล, เป้าทางกลยุทธ์ 19.50 ตัดขาดทุน 16.90), ADVANC (เรามองราคาแถว 230+/- อยู่บริเวณ 15x PER ซึ่งสะท้อนระดับค่าเฉลี่ยของการซื้อขายระยะยาวแล้ว, เป้าทางกลยุทธ์ 240 ตัดขาดทุน 229), เก็งกำไร IRPC (ผลการดำเนินงาน turnaround ต่อเนื่อง และเรามีแนวโน้มให้เป็นหุ้นเด่นกลุ่มพลังงาน, เป้าทางกลยุทธ์ 4.16-4.20 ตัดขาดทุน 3.88)
– หุ้นใหญ่น่าสนใจเชิงกลยุทธ์: ADVANC DTAC TRUE KTB BBL TISCO TCAP MINT AOT CPN โดยหุ้นมี top pick คือ IRPC CPN MINT
– หุ้นเล็กเก็งกำไรเชิงกลยุทธ์: TPIPL SVI (ตั้งจุดตัดขาดทุน 3-5%)
 
คำแนะนำ 
กลยุทธ์: “เลือกหุ้นเน้นจำกัด downside” SET Index ถอยลงมาทดสอบ 1,365-1,380 ซึ่งเป็นระดับที่สะท้อนปัจจัยลบระยะสั้นแล้ว แม้จะมีความเสี่ยงลง 1,340-1,360 แต่ก็อาจเริ่มเห็นการตั้งหลักจากปัจจุบัน โดยหุ้นในกลุ่มที่ได้รับผลกระทบทางตรงจากเหตุระเบิด (กลุ่มท่องเที่ยว) ยังมีความเสี่ยงทางลงและอาจต้องใช้เวลาในการฟื้น ในเชิงกลยุทธ์ เราประเมินกลุ่มที่น่าสนใจในการเสี่ยงซื้อลุ้นฟื้นตัวเรา ได้แก่ สื่อสารและธนาคารน่าสนใจจากความเสี่ยงที่จำกัด รวมทั้งหุ้นรายตัวที่มีแนวโน้มผ่านจุดต่ำสุดแล้ว และฟื้นตัวในครึ่งปีหลัง
 
Trading Idea  
– ผลกระทบจากการที่เงินบาทอ่อนค่า: (+) หุ้นที่ได้ประโยชน์อ CFRESH, HANA, SAPPE, TUF, SVI, DELTA, KCE / (-) หุ้นที่ได้รับผลเชิงลบคือ THAI และ AAV
– Opportunity day: 19 ส.ค. ROBINS BANPU KTC PYLON TK SVI IRPC / 20 ส.ค. CCP PTTGC TVO PF AMATA BRR IEC / 24 ส.ค. TOP ERW CHO BJCHI RICHY KTIS
 
ประเด็นจับตา/ติดตาม
– (-) แรงขายปรับพอร์ตของกองุนและต่างชาติ หลังเหตุระเบิดแยกราชประสงค์
– (+) รายชื่อ ครม.ใหม่ ช่วยฟื้นฟูความเชื่อมั่นรัฐบาลหนุนจิตวิทยาตลาดหุ้นเป็นบวกระยะสั้น